turjo4nis/wikipedia-bn-dump-20250701 huggingface dataset:
বাগডোগরা

বাগডোগরা ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ শহরটি চা বাগান দ্বারা পরিবেষ্ঠিত৷ বাগডোগরা বৃৃৃহত্তর শিলিগুড়ি শহরের একটি অংশ৷ শহরটি জেলাসদর দার্জিলিং ছাড়াও কলকাতার সাথে সড়কপথে যুক্ত৷ বাগডোগরা বিমানবন্দরের মাধ্যমে শহরটি কলকাতা, দিল্লি, মুম্বাই ও চেন্নাইয়ের সাথে আকাশপথে যুক্ত৷ এছাড়া কাটিহার রেলবিভাগের অন্তর্গত বাগডোগরা রেলওয়ে স্টেশনটি এখানে অবস্থিত৷ বাগডোগরা বিমানবন্দরটি বর্তমানে একটি কাস্টম বিমানবন্দর৷

ভূগোল
বাগডোগরা শহরের অবস্থান ২৬॰ ২৫' উত্তর ও ৮৮॰ ১২' পূর্ব গোলার্ধে৷ এটি পশ্চিমবঙ্গের দ্বিতীয় বৃৃহত্তম ও গুরুত্বপূর্ণ নগর শিলিগুড়ি থেকে ১১ কিলোমিটার পশ্চিমে অবস্থিত৷ এটি বৃৃহত্তর শিলিগুড়ি শহরের একটি অংশ৷ এটি পশ্চিমবঙ্গ রাজ্যের উত্তরবঙ্গ অঞ্চলের জলপাইগুড়ি বিভাগের দার্জিলিং জেলার শিলিগুড়ি মহকুমার অন্তর্গত নকশালবাড়ি ব্লকে অবস্থিত একটি জনগণনা নগর৷ এটি নেপাল ও বাংলাদেশ সীমান্তের মধ্যবর্তী স্থানে অবস্থিত ও উভয় আন্তর্জাতিক সীমান্তের সাথে সুপরিবহন ব্যবস্থার মাধ্যমে যুক্ত৷

পরিবহন ব্যবস্থা
শহরটির পরিবহন ব্যবস্থার তিনটি পর্যায় রয়েছে যথা, আকাশপথ, রেলপথ ও সড়কপথ৷

আকাশপথ
বাগডোগরা বিমানবন্দরটি (IATA: IXB, ICAO: VEBD) পশ্চিমবঙ্গের উত্তরাংশে শিলিগুড়ি শহরের ১৬ কিলোমিটার পশ্চিমে অবস্থিত৷ বিমানবন্দরটি আইএএফ নং ২০ উইং এবং মিকোয়াইন-গুরেভিচ মিগ -২১ (মিগ -২১) ফ্লাইটের যোদ্ধা বিমানের সংখ্যা ৮ স্কোয়াড্রন এবং হেলিকপ্টার ইউনিট এর ঘাঁটি। আলিপুরদুয়ার জেলার হাসিমারায় বায়ু সেনা ঘাঁটির পাশাপাশি; এটি উত্তরবঙ্গ, সিকিমসহ বৃহত্তর এলাকা জুড়ে যুদ্ধ বিমানের পরিচালনা করে থাকে এবং প্রয়োজন হলে ভুটানে পরিষেবা প্রদান করে। ভারতীয় সেনাবাহিনী XXXIII কর্প জন্য সুকনার কাছাকাছি অবস্থিত সব সামরিক বিমান ট্রাফিক বেস পূরণ করে। এটি দার্জিলিং, কার্শিয়াং, মিরিক, কালিম্পং ও সিক্কিম রাজ্যের মতো পর্বতসংকুল অঞ্চলগুলিতে ভ্রমণের প্রবেশদ্বার৷ বিমানবন্দরটি থেকে কলকাতা, মুম্বাই, দিল্লি, ব্যাঙ্গালোর, চেন্নাই, গুয়াহাটি, প্রভৃতি শহরে বিমানযোগাযোগ রয়েছে। এছাড়া এই বিমানবন্দর থেকে কাঠমান্ডু, থিম্পু(পারো) ও ব্যাংককের সঙ্গে আন্তর্জাতিক পথে বিমান যোগাযোগ রয়েছে৷ ২০১৪-২০১৫ সালে বিমানবন্দরটি ১ মিলিয়নের বেশি যাত্রী পরিবহন করেছে, যা পুর্ববর্তী বছর থেকে ৪৩.৬% বৃৃদ্ধিকে সূচিত করে৷

রেলপথ
শহরটিতে বাগডোগরা রেলওয়ে স্টেশন রয়েছে, যা উত্তরপূর্ব রেলের শিলিগুড়ি কাটিহার শাখার অন্তর্গত৷ এটি রেলপথে শিলিগুড়ি, নকশালবাড়ী, ঠাকুরগঞ্জ, ইসলামপুর, কিশানগঞ্জ ও কাটিহার-এর সাথে যুক্ত৷

সড়কপথ
এটি ২৭ নং জাতীয় সড়ক ও ৩২৭ নং জাতীয় সড়কের ওপর অবস্থিত৷ এছাড়া এশীয় মহাসড়ক ২ এই শহরের ওপর দিয়ে পরিবাহিত৷

তথ্যসূত্র 

শিলিগুড়ির পাড়া
দার্জিলিং জেলার শহর ও নগর
শিলিগুড়ি
বুলবুলি

বুলবুলি বা বুলবুল  পাইকননোটিডে পরিবারভূক্ত মাঝারি আকারের পাসারাইন গণের গায়ক পাখি। এই পরিবারের পাখির আবাস্থল আফ্রিকার বিস্তীর্ণ অঞ্চল, মধ্য প্রাচ্য, ক্রান্তীয় এশিয়া থেকে ইন্দোনেশিয়া ও উত্তরে জাপান পর্যন্ত।

গঠন 
এর পালক লম্বা, কোমল ও ফোলানো। ঠোঁট খাটো থেকে মাঝারি এবং সামান্য বাঁকা। পা খর্বকায় ও দুর্বল। ডানা খর্বকায় ও গোলাকার। এর ঘাড়ে লোমসদৃশ পালক থাকে এবং পায়ুর চারপাশের কূর্চ বিকশিত। লেজ অপেক্ষাকৃত লম্বা।

ব্যুৎপত্তি 

বুলবুল শব্দটি ফারসি বা আরবী (بلبل) থেকে উদ্ভূত, অর্থ নাইটিঙ্গেল, কিন্তু ইংরেজিতে বুলবুল বোঝায় পাসেরিন একটি ভিন্ন পরিবারের পাখি।

আচরণ এবং বাসস্থান 
বুলবুলি বাগান, ক্ষেতজমি ও বনেবাদাড়ে বাস করে। এদের প্রধান খাদ্য হচ্ছে ফল, ফুলের নির্যাস ও পোকামাকড়। পুরুষ ও স্ত্রী পাখি দৃশ্যত অভিন্ন। গাছের দোডালা, ঝোপ বা নিচু গাছে মাটির কাছে বাসা বানায়। অধিকাংশেরই বাসন্তী ডাক মধুর। 
২-৫ ডিম পাড়ে। উপ্তিকাল ১০-১৫ দিন। সাধারণত স্ত্রী পাখি ডিমে তা দেয়। মা ও বাবা দুজনেই ছানার খাদ্য যোগায়।

প্রজাতি 

বর্তমানে ২৭টি প্রজাতি স্বীকৃত :-

1. Genus Nok – Bare-Faced Bulbul

2. Genus Spizixos – Finchbills (2 Species)

3. Genus Pycnonotus – (49 Species)

4. Genus Arizelocichla – (12 Species)

5. Genus Stelgidillas – Slender-Billed Greenbul

6. Genus Eurillas – (5 Species)

7. Genus Andropadus – Sombre Greenbul

8. Genus Calyptocichla – Golden Greenbul

9. Genus Baeopogon – (2 Species)

10. Genus Ixonotus – Spotted Greenbul

11. Genus Chlorocichla – (5 Species)

12. Genus Atimastillas – Yellow-Throated Leaflove

13. Genus Thescelocichla – Swamp Palm Bulbul

14. Genus Phyllastrephus – (21 Species)

15. Genus Bleda – Bristlebills (4 Species)

16. Genus Criniger – (5 Species)

17. Genus Alophoixus – (7 Species)

18. Genus Acritillas – Yellow-Browed Bulbul

19. Genus Setornis – Hook-Billed Bulbul

20. Genus Tricholestes – Hairy-Backed Bulbul

21. Genus Iole – (6 Species)

22. Genus Ixos – (4 Species)

23. Genus Thapsinillas – (3 Species)

24. Genus Hemixos – (3 Species)

25. Genus Hypsipetes – (15 Extant and 1 Extinct Apecies)

26. Genus Cerasophila – White-Headed Bulbul

27. Genus Neolestes – Black-Collared Bulbul

তথ্যসূত্র

বহিঃসংযোগ 

 ইন্টারনেট বার্ড সংগ্রহ উপর বুলবুল ফটো এবং ভিডিও  
 পারিবারিক অক্ষর

বাংলাদেশের পাখি
পাইকনোনোটিডি
মংপু

মংপু ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরাংশে অবস্থিত দার্জিলিং জেলার ৩৭৫৯ ফুট উচুতে অবস্থিত একটি পাহাড়ি শহরাঞ্চল৷ এটি সড়ক পথে দার্জিলিং শহর থেকে পূর্বদিকে ৩৩ কিলোমিটার ও শিলিগুড়ি শহর থেকে ৫২ কিলোমিটার উত্তরে অবস্থিত৷ মংপুতে চারটি উচ্চমাধ্যমিক স্তরের শিক্ষাপর্ষদের অন্তর্ভুক্ত বিদ্যালয় সহ মোট ১২ টি বিদ্যালয় রয়েছে৷

মংপু বিশ্বকবি রবীন্দ্রনাথ ঠাকুর সম্পর্কিত রবীন্দ্র সংগ্রহশালার জন্য উল্লেখ্য৷ তিনি এখানে মৈত্রেয়ী দেবীর বাড়িতে থাকাকালীন তার বিখ্যাত 'জন্মদিন' কবিতাটি রচনা করেছিলেন৷

শহরটি সিঙ্কোনা চাষ ও ১৮৬৪ খ্রিষ্টাব্দে  বিখ্যাত রসায়নবিদ চার্লস হেনরি উড-এর উৎকৃৃষ্ট পদ্ধতিতে কুইনিন নিঃসৃৃত করার আবিষ্কারের জন্য বিখ্যাত৷ এখানে ১৯৮৪ খ্রিষ্টাব্দে সরকারী অনুমোদনপ্রাপ্ত একটি এমিটিন তৈরীর কারখানা ও রয়েছে৷ এই কারখানাগুলি পশ্চিমবঙ্গ সরকারের সিঙ্কোনা চাষ উন্নয়ন পরিষদের আওতাভুক্ত ও তাদের দ্বারাই নিয়ন্ত্রিত হয়৷ ১৮৬০ খ্রিষ্টাব্দ থেকে এই কারখানাগুলি বেঙ্গল প্রেসিডেন্সির দার্জিলিং জেলা নির্দেশকদের দ্বারা পরিচালিত হত৷ সিঙ্কোনা চাষোন্নয়ন পর্ষদ ও অন্যান্য মহৌষধির চাষ এই অঞ্চলের ১০০০২৩.৬১ একর জমিতে সরকারীভাবে নিয়ন্ত্রিত হয়৷

তথ্যসূত্র 

দার্জিলিং জেলার গ্রাম
অ্যালি ম্যাকগ্র

এলিজাবেথ অ্যালিস "অ্যালি" ম্যাকগ্র (; জন্ম: ১ এপ্রিল ১৯৩৯) হলেন একজন মার্কিন অভিনেত্রী, মডেল, লেখিকা ও প্রাণি অধিকারকর্মী। তিনি গুডবাই, কলম্বাস (১৯৬৯) চলচ্চিত্রে অভিনয় করে প্রথম খ্যাতি অর্জন করেন এবং এই কাজের জন্য বর্ষসেরা নবাগত অভিনেত্রী বিভাগে গোল্ডেন গ্লোব পুরস্কার অর্জন করেন। তিনি ১৯৭০ সালে লাভ স্টোরি চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে অস্কারের মনোনয়ন লাভ করেন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।

ম্যাকগ্র ১৯৭২ সালে বিশ্বের শীর্ষ নারী বক্স অফিস তারকা হিসেবে গণ্য হন এবং মাত্র তিনটি চলচ্চিত্রে কাজ করেও এই খ্যাতি অর্জন করায় গ্রম্যান্‌স চাইনিজ থিয়েটারে তার হস্ত ও পায়ের ছাপ যুক্ত করা হয়। তিনি পরবর্তী কালে কয়েকটি জনপ্রিয় মারপিটধর্মী চলচ্চিত্র দ্য গেটঅ্যাওয়ে (১৯৭২) ও কনভয় (১৯৭৮); প্রণয়মূলক ক্রীড়া-নাট্যধর্মী চলচ্চিত্র প্লেয়ার্স (১৯৭৯); হাস্যরসাত্মক চলচ্চিত্র জাস্ট টেল মি হোয়াট ইউ ওয়ান্ট (১৯৮০) এবং ঐতিহাসিক উপন্যাস ভিত্তিক টেলিভিশন ধারাবাহিক দ্য উইন্ডস অব ওয়ার (১৯৮৩)। ১৯৯১ সালে তিনি তার আত্মজীবনী মুভিং পিকচার্স প্রকাশ করেন।

চলচ্চিত্রের তালিকা

চলচ্চিত্র

তথ্যসূত্র

বহিঃসংযোগ 

 
 
 

১৯৩৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২০শ শতাব্দীর মার্কিন লেখিকা
২১শ শতাব্দীর মার্কিন অভিনেত্রী
নিউ ইয়র্কের অভিনেত্রী
নিউ ইয়র্কের লেখিকা
মার্কিন আত্মজীবনীকার
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারী মডেল
হাঙ্গেরীয় ইহুদি বংশোদ্ভূত মার্কিন ব্যক্তি
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
মার্কিন ইহুদি অভিনেত্রী
দাভিদ দি দোনাতেল্লো বিজয়ী
নিউ ইয়র্ক (অঙ্গরাজ্য)-এর লেখক
মার্কিন অ-কল্পকাহিনী লেখিকা
২০শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন ইহুদি
জংলী মরুয়া

জংলী মরুয়া  (বৈজ্ঞানিক নাম Origanum vulgare) পুদিনা পরিবারের (Lamiaceae) অন্তর্ভুক্ত একটি সপুষ্পক উদ্ভিদ। এটি পশ্চিম ও দক্ষিণ-পশ্চিম ইউরেশিয়ার নাতিশীতোষ্ণ অঞ্চলে এবং ভূমধ্যসাগরীয় অঞ্চলে দেখতে পাওয়া যায়। পশ্চিমা বিশ্বে এটি "ওরেগানো" (বাংলায় বানানভেদে "অরিগানো") নামেও পরিচিত। জংলী মরুয়া একটি বহুবর্ষজীবী ভেষজ উদ্ভিদ।

বিবরণ
এর উচ্চতা ২০ থেকে ৮০ সেন্টিমিটার হয়ে থাকে। পত্রবিন্যাস বিপরীত ধরনের এবং পাতার দৈর্ঘ্য ১ থেকে ৪ সেন্টিমিটার। এর ফুলগুলি রক্তবেগুনী বর্ণের, ৩ থেকে ৪ মিলিমিটার দীর্ঘ এবং উল্লম্ব কাটার ন্যায় উৎপন্ন হয়। উদ্ভিদটি মরুয়ার সাথে সম্পর্কিত।

রান্নায় ব্যবহার

জংলী মরুয়ার পাতা রান্নায় স্বাদ যোগ করতে ব্যবহার করা হয়। টাটকা পাতার চেয়ে শুকনো পাতা ব্যবহারে স্বাদ বেশি পাওয়া যায়। এটি সুগন্ধী, হালকা গরম ও ঈষৎ তিক্ত স্বাদবিশিষ্ট, যার মাত্রার তারতম্য হতে পারে। I

জংলী মরুয়া আধুনিক ইতালীয় রন্ধনশৈলীতে ব্যবহৃত প্রধান একটি ভেষজ মসলা। সেখানে এটির স্থানীয় নাম ওরেগানো। মূলত দক্ষিণ ইতালির মসলাযুক্ত খাবারের সাথে এটি বেশি ব্যবহার করা হয়। উত্তর ইতালীয় রান্নাতে সাধারণ মরুয়া বেশি পছন্দের মসলা।

২য় বিশ্বযুদ্ধশেষে মার্কিন সৈন্যরা ইতালি থেকে ফেরত আসার সময় পিজ্জার মসলা হিসেবে জংলী মরুয়া বা ওরেগানো দেশে ফেরত নিয়ে আসে এবং তখন থেকে মসলাটি মার্কিন যুক্তরাষ্ট্রেও জনপ্রিয়তা লাভ করে।

ইতালি ছাড়াও সমগ্র ভূমধ্যসাগরীয় অঞ্চলেই, বিশেষত তুরস্ক ও গ্রিসে জংলী মরুয়া ব্যাপকভাবে প্রচলিত। এছাড়া ফিলিপাইন ও লাতিন আমেরিকাতে বিশেষ করে আর্জেন্টিনীয় রন্ধনশৈলীতে এর ব্যবহার আছে।

চিত্রশালা

তথ্যসূত্র

ঔষধি উদ্ভিদ
মসলা
এশিয়ার উদ্ভিদ
ইউরোপের উদ্ভিদ
ভেষজ
ভূমধ্যসাগরীয় রন্ধনশৈলী
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
কোতোয়ালী থানা, ঢাকা

ঢাকা কোতোয়ালী বাংলাদেশের ঢাকা জেলার সদর থানা।

ভৌগোলিক অবস্থান 
ঢাকা কোতোয়ালী থানা প্রায় এ অবস্থিত। এর আয়তন প্রায় ০.৬৭কিমি২।

জনসংখ্যা 
১৯৯১ সালের আদমশুমারী রিপোর্ট অনুযায়ী ঢাকা কোতোয়ালী থানার জনসংখ্যা ছিল প্রায় ২,১০,৫০৪ জন। এর মধ্যে প্রায় ১,৩৩,৫৬৪ জন ছিল ১৮ বা তার বেশি বয়সী। মোট জনসংখ্যার ৬৩.২১% পুরুষ ও ৩৬.৭৯% নারী। ৭ বছর বা তার বেশি বয়সীদের মধ্যে শিক্ষার হার ছিল ৬২.৪%, যেখানে জাতীয় শিক্ষার গড় হার ছিল ৩২.৪%।

আরও দেখুন 
 বাংলাদেশের উপজেলাসমূহ
 বাংলাদেশের জেলাগুলির তালিকা
 বাংলাদেশের বিভাগ

তথ্যসূত্র

বহিঃসংযোগ 
 কোতোয়ালী থানা (ঢাকা মেট্রোপলিটন) - বাংলাপিডিয়া

ঢাকা জেলার থানা
পুরান ঢাকা
কোতোয়ালী থানা, সিলেট

কোতোয়ালী বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন। জেলা প্রশাসকের কার্যালয়, সার্কিট হাউজ, এম.এ.জি. ওসমানী মেডিকেল কলেজসহ সিলেট শহরের অনেক গুরুত্বপূর্ণ স্থাপনা এই থানার অধীনে অবস্থিত।

আয়তন 
কোতোয়ালী মডেল থানার মোট আয়তন ১৭.২২ বর্গ কিলোমিটার।

প্রতিষ্ঠাকাল 
১৯৮৩ সালের ১২ ডিসেম্বর কোতোয়ালী মডেল থানা গঠিত হয়।

অবস্থান ও সীমানা 
সিলেট সিটি কর্পোরেশনের মধ্যভাগে সুরমা নদীর উত্তর তীরে কোতোয়ালী মডেল থানার অবস্থান। এর পূর্বে শাহপরাণ থানা, উত্তরে বিমানবন্দর থানা ও জালালাবাদ থানা, পশ্চিমে জালালাবাদ থানা ও দক্ষিণ সুরমা থানা এবং দক্ষিণে দক্ষিণ সুরমা থানা অবস্থিত।

প্রশাসনিক এলাকা 
কোতোয়ালী থানার আওতাধীন সিলেট সিটি কর্পোরেশনের এলাকাসমূহ হল:
 ১নং ওয়ার্ড
 ২নং ওয়ার্ড
 ৩নং ওয়ার্ড
 ৪নং ওয়ার্ড
 ৫নং ওয়ার্ড 
 ৬নং ওয়ার্ড 
 ৭নং ওয়ার্ড 
 ৮নং ওয়ার্ড 

 ৯নং ওয়ার্ড
 ১০নং ওয়ার্ড
 ১১নং ওয়ার্ড
 ১২নং ওয়ার্ড
 ১৩নং ওয়ার্ড
 ১৪নং ওয়ার্ড
 ১৫নং ওয়ার্ড
 ১৬নং ওয়ার্ড
 ১৭নং ওয়ার্ড
 ১৮নং ওয়ার্ড
 ১৯নং ওয়ার্ড 
 ২০নং ওয়ার্ড 
 ২১ নং ওয়ার্ড

 ২২নং ওয়ার্ড
 ২৩নং ওয়ার্ড
 ২৪নং ওয়ার্ড

 ৩১নং ওয়ার্ড 
 ৩২ নং ওয়ার্ড 
 ৩৩ নং ওয়ার্ড 
 ৩৪ নং ওয়ার্ড 
 ৩৫ নং ওয়ার্ড 
 ৩৬ নং ওয়ার্ড 
 ৩৭ নং ওয়ার্ড
 ৩৮ নং ওয়ার্ড

আরও দেখুন 
 সিলেট সিটি কর্পোরেশন
 সিলেট সদর উপজেলা
 সিলেট জেলা

তথ্যসূত্র

বহিঃসংযোগ 
 

সিলেট সিটি কর্পোরেশনের থানা
থাট্টা জেলা

থাট্টা জেলা  (; ) পাকিস্তানের দক্ষিণে অবস্থিত, স্থানীয়ভাবে সিন্ধু প্রদেশের লার নামে পরিচিত একটি জেলা। এটি থাট্টার রাজধানী শহর। এখানে মকলির একটি বৃহৎ নেকরোপলিসের বাড়ি রয়েছে। ২০১৩ সালে নতুন সুজওয়াল জেলা গঠনের জন্য বিভিন্ন তহসিলকে আলাদা করে গঠন করা হয়।

স্থানীয় সরকার
জেলাটি বর্তমানে প্রশাসনিকভাবে ৪টি তহসিল নিয়ে গঠিত হয়েছে, যেখানে সুজাউল জেলার গঠনের আগে ৯ নম্বরে ছিল। এইগুলি হচ্ছে::

 থাট্টা
 মিরপুর সাকরো
 কেটি বান্দার
 ঘোড়াবাড়ি

জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী থাট্টা, মিরপুর সাক্রো, কেটি বান্দার ও ঘোড়াবাড়ি তহসিলের মোট জনসংখ্যার ছিল প্রায় ৫,৮০,০০০ জন এর মত। এই তহসিলগুলির প্রধানত মাতৃভাষা ছিল সিন্ধি, যেখানে জনসংখ্যার প্রায় ৯৩% ব্যবহার করে থাকে, বাকী ২.১% উর্দু, ১.৫% পাঞ্জাবী, ১.২% বেলুচি এবং ১.২% পশতু ভাষা। থাট্টা পূর্ববর্তী সকল জেলার ধর্মের অবস্থান (পরবর্তীকালে পৃথক পৃথক সুজওয়াল জেলা সহ) নিম্নরূপ তুলে ধরা হল::

 ইসলাম - ৯৬.৭২%
 হিন্দু - ২.৮৯%
 খ্রিস্টান - ০.১৮%
 অন্যান্য - ০.১৭%

তথ্যসূত্র

গ্রন্থপঞ্জি

থাট্টা জেলা
সিন্ধু প্রদেশের জেলা
ভারতের সাধারণ নির্বাচন, ২০১৯

২০১৯ সালের ভারতীয় সাধারণ নির্বাচন ১১ ই এপ্রিল থেকে ১৯ শে মে ২০১৯ সাল পর্যন্ত ১৭ তম লোকসভা গঠনের জন্য অনুষ্ঠিত হয় সাতটিহবয়ে।  ভোট গণনা ২৩ মে অনুষ্ঠিত হয়, এবং একই দিনে ফলাফল ঘোষণা করা হয়। 

অন্ধ্রপ্রদেশ, অরুণাচল প্রদেশ, ওড়িশা ও সিকিম রাজ্যের বিধানসভা নির্বাচনের সঙ্গেহব একযোগে সাধারণ নির্বাচন অনুষ্ঠিত হয়।

নির্বাচনী ব্যবস্থা 
৬৯ জন নির্বাচিত এমপি প্রথম-পূর্ব-পোস্ট-ভোট ব্যবহার করে একক সদস্যের নির্বাচনী এলাকা থেকে নির্বাচিত হবে।  ভারতের রাষ্ট্রপতি- অ্যাংলো-ইন্ডিয়ান কমিউনিটির কাছ থেকে অতিরিক্ত দুইজন সদস্যকে মনোনীত করেন, যদি তিনি বিশ্বাস করেন যে সম্প্রদায়টি প্রতিনিধিত্বমূলক। 

যোগ্য ভোটাররা অবশ্যই ১৮  বা তার বেশি বয়সের নাগরিক, নির্বাচনী এলাকার সাধারণ এলাকার সাধারণ অধিবাসী এবং ভারতের নির্বাচন কমিশন কর্তৃক জারি করা বৈধ ভোটার সনাক্তকরণ কার্ড ধারণ করবে।  নির্বাচনী বা অন্যান্য অপরাধের দোষী সাব্যস্ত কিছু মানুষকে ভোট থেকে নিষিদ্ধ করা হয়।  
 
এর আগে ধারণা ছিল যে মোদি সরকার ২০১৯ সালের সাধারণ নির্বাচনে বিরোধী ক্ষমতার ফ্যাক্টর মোকাবেলা করতে অগ্রসর হতে পারে, তবে বাজপেয়ী সরকারের পূর্বনির্ধারিত ভুল থেকে শিক্ষা নিয়ে সময়সূচী অনুযায়ী সাধারণ নির্বাচনের মাধ্যমে নির্বাচনে অংশ নেওয়ার সিদ্ধান্ত নিয়েছে। ভারতের নির্বাচন কমিশন (ইসিআই) কর্তৃক ১০ মার্চ ২০১৯ সালে ভতের সময়সূচি ঘোষণা করে, এর পরে নির্বাচনের আচরণবিধি কার্যকর প্রভাবের সঙ্গে প্রয়োগ করা হয়।

নির্বাচন সময়সূচী 
২০১৯ সালের ১০ মার্চ নির্বাচন সময়সূচী ঘোষণা করা হয় এবং এর সাথে মডেলের আচরণবিধি কার্যকর হয়।  

২৩ মে থেকে গণনা শুরু হওয়ার সাথে নির্বাচন সাতটি পর্যায়ে অনুষ্ঠিত হবে।  বিহার, উত্তরপ্রদেশ ও পশ্চিমবঙ্গে, নির্বাচনগুলি সাতটি পর্যায়ে অনুষ্ঠিত হবে।  জম্মু ও কাশ্মিরের আনন্তানগ আসনের জন্য ভোট তিনটি পর্যায়ে অনুষ্ঠিত হবে।

প্রচারণা

পটভূমি 
২০১৯ সালের ১২ জানুয়ারি ভারতীয় প্রধানমন্ত্রী নরেন্দ্র মোদি ভারতীয় জনতা পার্টির নির্বাচনী প্রচারাভিযান শুরু করেন, সরকারকে দ্বিতীয় মেয়াদে গঠনের জন্য।  মন্তব্যকারীরা প্রস্তাব করেছেন যে মোদি ও বিজেপি ২০১৪ সালের প্রচারণার মতই ২০১৯ সালের নির্বাচনেও হিন্দু জাতীয়তাবাদের উপর তাদের প্রচারণা চালাবে, যা চাকরি সৃষ্টি ও অর্থনৈতিক উন্নয়নের মতো বিষয়গুলি উপেক্ষিত করবে।

পার্টি প্রচারণা

ভারতীয় জনতা পার্টি

ভারতীয় জাতীয় কংগ্রেস

টেলিভিশন বিতর্ক

প্রচারণা খরচ

প্রচারণাগুলির

জাতীয় দৈনিক পত্রিকা

সংবাদমাধ্যম সম্প্রচার

মতামত পোলিং এবং আসন অভিক্ষেপ

মতামত ভোটদান 
ভারতে ভোটিং অভিপ্রায়গুলি নির্ধারণের জন্য বিভিন্ন সংগঠন মতামত পোলিং করেছে।  এই নির্বাচনে ফলাফল এই তালিকায় প্রদর্শিত হয়েছে।  এই মতামত পোলের জন্য তারিখের পরিধি পূর্ববর্তী সাধারণ নির্বাচন, যা এপ্রিল ও মে ২০১৪ সালে অনুষ্ঠিত, বর্তমান দিন থেকে।

প্রস্থান প্রস্থান

ভবিষ্যৎ ফল

আরো দেখুন 

 ২০১৯ ভারতীয় রাজ্যসভা নির্বাচন 
 ২০১৯ সালের নির্বাচনে ভারত

নোট 

 α।    সীসা গণনা ব্যবহৃত শুধুমাত্র আনুষ্ঠানিকভাবে ঘোষণা জোট।  অন্যান্য / অ সহযোগী দলগুলোর গণনা ব্যবহৃত হয় না।

বহিঃসংযোগ

তথ্যসূত্র 

২০১৯-এ ভারত
ভারতের সাধারণ নির্বাচন
অবচিত চিত্র সিনট্যাক্স ব্যবহার করা পাতা
অপর্যালোচিত অনুবাদসহ পাতা
২০১৯-এ ভারতে নির্বাচন
২০১৯-এ ভারতের সাধারণ নির্বাচন
পশ্চিমবঙ্গে ভারতের সাধারণ নির্বাচন, ২০১৯

ভারতে ১৭তম লোকসভা গঠনের জন্য এপ্রিল এবং মে মাসে ২০১৯ সালের  ভারতের সাধারণ নির্বাচন অনুষ্ঠিত হবে।  নির্বাচনের আগেই যদি কাউন্সিলের মন্ত্রীরা ভারতের রাষ্ট্রপতির ১৬ তম লোকসভা ভেঙ্গে ফেলার সুপারিশ করেন তবে পূর্ববর্তী তারিখে নির্বাচন অনুষ্ঠিত হতে পারে।  তবে সরকার ঘোষণা করেছে যে নির্বাচন সময়সূচি অনুযায়ী অনুষ্ঠিত হবে।

মতামত নির্বাচনে

প্রার্থী

তৃণমূল কংগ্রেস 
১২ মার্চ ২০১৯ সালের নির্বাচনে দলের সভাপতি মমতা ব্যানার্জ্জী নির্বাচনের জন্য দলের প্রার্থী ঘোষণা করেন।  ৪১% প্রার্থী নারী ছিল।  তালিকায় উল্লেখযোগ্য বর্জন ছিল দলের সাধারণ সম্পাদক সুব্রত বক্সী  ও সুগতা বসু ।  হার্ভার্ড বিশ্ববিদ্যালয় থেকে সুগতা বোসকে অনুমতি দেওয়া হয় নি, যেখানে তিনি নির্বাচনে প্রতিদ্বন্দ্বী হওয়ার।   তালিকাতে উল্লেখযোগ্য অন্তর্ভুক্তি ছিল বাংলা চলচ্চিত্র অভিনেত্রী মিমি চক্রবর্তী এবং নুসরত জাহান । 

উৎস: উৎস

বাম ফ্রন্ট 
উৎস: সিপিআইএম পশ্চিমবঙ্গ  , সিপিআইএম পশ্চিমবঙ্গ

ভারতীয় জাতীয় কংগ্রেস 
সূত্র: সংবাদ জাতীয়

ভারতীয় জনতা পার্টি 
উৎস: অর্থনৈতিক টাইমস

দলভিত্তিক ফলাফল

আসনভিত্তিক ফলাফল

তথ্যসূত্র 

পশ্চিমবঙ্গে ভারতের সাধারণ নির্বাচন
অপর্যালোচিত অনুবাদসহ পাতা
২০১০-এর দশকে পশ্চিমবঙ্গ
রাজ্য বা কেন্দ্রশাসিত অঞ্চল অনুযায়ী ২০১৯-এ ভারতের সাধারণ নির্বাচন
সুজাওয়াল জেলা

সুজাওয়াল জেলা (এছাড়াও সাজাওয়াল বানান করা হয়ে থাকে; , ) পাকিস্তানের সিন্ধু প্রদেশে অবস্থিত একটি অন্যতম জেলা। এটি উত্তর ২৪°৩৬'২৩"এবং পূর্বের ৬৮°৪'১৯" দ্রাঘিমাংশে অবস্থিত এবং উত্তর-পশ্চিম সীমান্তে সিন্ধু নদীর তীরে অবস্থিত যেখানে থাট্টা জেলা থেকে আলাদা হয়েছে। জেলাটি প্রায় ৭৩৩৫ বর্গ কিমি এলাকা জুড়ে গঠিত হয়েছে।

প্রশাসনিক বিভাগ
সুজাওয়াল জেলা ৫টি তহসিলে নিয়ে গঠিত। নিম্নে তুলে ধরা হল:
 জাতি, 
 খারো চান, 
 মিরপুর বাথোরো, 
 শাহ বন্দর 
 এবং সুজাওয়াল

জনসংখ্যা এবং ভাষা
১৯৯৮ সালের আদমশুমারীর হিসাব অনুসারে, জাতি, খারো চান, মিরপুর বাথরো, শাহবন্দর ও সুজাওয়ালের তহসিলের মোট জনসংখ্যা ছিল প্রায় ৫,৩০,০০০ জন। জেলাটির প্রধান ভাষা হচ্ছে সিন্ধি, যেখানে জনসংখ্যার প্রায় ৯৮.৬% মানুষ মাতৃভাষা হিসেবে ভাষাটি ব্যবহার করে থাকে।

তথ্যসূত্র

বহিঃসংযোগ

সুজাওয়াল জেলা
সিন্ধু প্রদেশের জেলা
তার্খুন

তার্খুন (বৈজ্ঞানিক নাম Artemisia dracunculus) অ্যাস্টারসি (সূর্যমুখী) পরিবারের সুগন্ধী ঝাঁঝালো (তিক্ত) বহুবর্ষজীবী গুল্ম জাতীয় উদ্ভিদ। সোমরাজ (wormwood) ও সোমলতা  (absinthe) নামক উদ্ভিদগুলির সাথে এর সম্পর্ক আছে। এটি ইংরেজি ভাষাতে "ট্যারাগন" (Tarragon) এবং ফরাসি ভাষাতে "এস্ত্রাগোঁ" (Estragon) নামে পরিচিত। তার্খুনের শুকানো পাতা ও ফুল রান্নায় (বিশেষত মাছ, মুরগী, ঝোল, সস, অমলেট, পনির, সবজি, টমেট, সালাদ ও আচারে) ঝাঁঝ বা তিক্ততা বাড়াতে ব্যবহার করা হয়। ফরাসি শৈলীর রন্ধনপ্রণালীতে এটিকে স্বাদগন্ধবর্ধক সূক্ষ্ম ভেষজ মিশ্রণের (Les fines herbes লে ফিন জের্ব) একটি উপাদান হিসেবে প্রায়শই ব্যবহার করা হয়। তার্খুনের টাটকা পাতা সালাদে ব্যবহার করা হয়। এছাড়া ভিনেগার এবং সরিষা ভর্তায় টাটকা তার্খুন যোগ করে একটি স্বাদবর্ধক আচার বা সস হিসেবে ব্যবহার করা হয়। ১৮৭৩ সালে আলেক্সঁদ্র দ্যুমা তার রান্নার অভিধানে (Petit Dictionnaire de la cuisine প্যতি দিকসিওনের দ্য লা কুইজিন) লেখেন যে "তার্খুন ছাড়া ভাল ভিনেগারই হয় না।" ("il n’y a pas de bon vinaigre sans estragon" ইল নিয়া পা দ্য বোঁ ভিনেগ্র্‌ সঁ জেস্ত্রাগোঁ)

তার্খুন উদ্ভিদটি সাইবেরিয়া এবং মধ্য এশিয়ার কাস্পিয়ান সাগরের উপকূলবর্তী অঞ্চলের দেশজ উদ্ভিদ। ফরাসি তার্খুন (Artemisia dracunculus sativus) নামের উদ্ভিদটির একটি উপপ্রজাতি পশ্চিম ইউরোপে (বিশেষত ফ্রান্স ও স্পেনে) এবং উত্তর আমেরিকাতেও চাষ করা হয়। রুশ তার্খুন (Artemisia dracunculus dracunculoides) নামের আরেকটি উপপ্রজাতিও আছে। তার্খুন উদ্ভিদের পাতাগুলি উজ্জ্বল সবুজ বর্ণের হয়ে থাকে, এর গন্ধ উষ্ণ। এর স্বাদ অনেকটা মৌরির মত। উদ্ভিদটি প্রায় ২ ফুট উঁচু হয়ে থাকে। এর ফুলগুলি ছোট হলদে সবুজ রঙের হয়ে থাকে ও যবের ফুলের মত বহু শাখাতে গুচ্ছে গুচ্ছে থাকে। তার্খুনে  ০.৩ থেকে ১ শতাংশ মৌলিক তেল থাকে, যার মূল উপাদান মিথাইল চাভিকল।

উদ্ভিদটির লাতিন বৈজ্ঞানিক নামটির অর্থ "ছোট ড্রাগন", সম্ভবত এর ড্রাগনসদৃশ শেকড়গুলির কারণে। প্রাচীন গ্রিক উদ্ভিদবিদ দিওস্কোরিদুস এটিকে "ড্রাগন ভেষজ" হিসেবে উল্লেখ করেছিলেন। অতীতে অনেকে বিশ্বাস করতেন যে তার্খুনের পাতার রস দিয়ে সাপের কামড়ের বিষ থেকে সুস্থ হওয়া যায়। এমনকি ইবনে সিনাও বিষধর ভাইপার সাপের কামড়ের ক্ষেত্রে তার্খুন ব্যবহারের পরামর্শ দেন। মধ্যযুগের শেষভাগ থেকেই তার্খুনের টাটকা পাতা ইউরোপের রান্নায় ব্যবহৃত হওয়া শুরু হয়। অ্যালকোহল বা মদ্যপানীয়তে তার্খুন পাতা ডুবিয়ে ভিজিয়ে রাখলে পানীয়টি সুগন্ধী ও ঝাঁঝালো হয়। শুকিয়ে ফেললে তার্খুনের সুগন্ধ প্রায় পুরোটাই চলে যায়, তবে তেলে বা অ্যালকোহলে ডুবিয়ে রেখে এটিকে সংরক্ষণ করা যায়। মুখরোচক বা হজমী হিসেবেও এর ব্যবহার আছে।

তথ্যসূত্র

ঔষধি উদ্ভিদ
ইউরোপের উদ্ভিদ
এশিয়ার উদ্ভিদ
উত্তর আমেরিকার উদ্ভিদ
ভেষজ
১৭৫৩-এ বর্ণিত উদ্ভিদ
উপাদী দক্ষিণ ইউনিয়ন

উপাদী দক্ষিণ বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।

আয়তন 
উপাদী দক্ষিণ ইউনিয়নের আয়তন ৩,৭১৫ একর।

জনসংখ্যার উপাত্ত 
২০১১ সালের পরিসংখ্যান অনুযায়ী উপাদী দক্ষিণ ইউনিয়নের জনসংখ্যা ২২,৪৮৪ জন। এর মধ্যে পুরুষ ১০,০৯৬ জন এবং মহিলা ১২,৩৮৮ জন। মোট পরিবার ৪,৬৯৬টি।

অবস্থান ও সীমানা 
মতলব দক্ষিণ উপজেলার সর্ব-দক্ষিণে উপাদী দক্ষিণ ইউনিয়নের অবস্থান। এ ইউনিয়নের পশ্চিমে মতলব পৌরসভা, উত্তরে উপাদী উত্তর ইউনিয়ন ও হাজীগঞ্জ উপজেলার রাজারগাঁও উত্তর ইউনিয়ন, পূর্বে হাজীগঞ্জ উপজেলার বাকিলা ইউনিয়ন এবং দক্ষিণে চাঁদপুর সদর উপজেলার শাহ মাহমুদপুর ইউনিয়ন ও আশিকাটি ইউনিয়ন অবস্থিত।

প্রশাসনিক কাঠামো 
উপাদী দক্ষিণ ইউনিয়ন মতলব দক্ষিণ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী উপাদী দক্ষিণ ইউনিয়নের সাক্ষরতার হার ৫৯.৬%।

আরও দেখুন 
 মতলব দক্ষিণ উপজেলা
 মতলব দক্ষিণ থানা
 চাঁদপুর জেলা

তথ্যসূত্র

বহিঃসংযোগ 

মতলব দক্ষিণ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
রাধুনি

রাধুনি বা চন্দনি (বৈজ্ঞানিক নাম Trachyspermum roxburghianum বা Carum roxburghianum) এপিয়াসি পরিবারের একটি সপুষ্পক উদ্ভিদ। দক্ষিণ এশিয়া, দক্ষিণ-পূর্ব এশিয়া ও ইন্দোনেশিয়াতে এটি প্রচুর চাষ করা হয়। বাংলাদেশ এবং ভারতের পশ্চিমবঙ্গে এর শুকানো সুগন্ধী ফল বা বীজ বাঙালি শৈলীর রন্ধনপ্রণালীতে প্রায়শই ব্যবহার করা হয়, যদিও পশ্চিমবঙ্গ ছাড়া ভারতের বাকী অংশে এর ব্যবহার বিরল। রাঁধুনি উদ্ভিদের টাটকা পাতা থাইল্যান্ডে ভেষজ হিসেবে এবং মিয়ানমার ও শ্রীলঙ্কাতে ঔষধি হিসেবে ব্যবহৃত হয়।

বৈশিষ্ট্য
রাঁধুনির ক্ষুদ্র শুকানো ফল বা বীজগুলি দেখতে জোয়ান, পাথুনি ও শা-জিরার বীজের মত। পাথুনির বীজের সাথে দেখতে ও স্বাদে কাছাকাছি বলে এগুলিকে একটির সাথে আরেকটি ভুল করা হয় এবং বদলি হিসেবেও ব্যবহার করা হয়।

নামকরণ
বাংলায় রাধুনি নামে পরিচিত এই উদ্ভিদটি হিন্দি ও উর্দু ভাষাতে আজমোদ (अजमोद/ اجمود), সংস্কৃত ভাষাতে আজমোদা বা আজমোদিকা (अजमोद বা अजमोदिका), বর্মী ভাষাতে "কান্ত-বালু" এবং থাই ভাষাতে "ফাক চি লোম" নামে পরিচিত।

ব্যবহার
রাধুনি খুবই ঝাঁঝালো একটি মসলা। এর গন্ধ বিলাতি রাধুনির মত কিন্তু স্বাদে পাথুনির মত। দুই চিমটি রাধুনি দিলেই তরকারির গন্ধ সম্পূর্ণ বদলে যায়। বাঙালি শৈলীর রন্ধনপ্রণালীতে গোটা বীজ খুব গরম তেলে দ্রুত ভেজে ফাটিয়ে ব্যবহার করা হয়। কখনও কখনও বাংলার স্থানীয় পাঁচফোড়ন নামের পাঁচমিশালি মসলার মিশ্রণে কালো সরিষার বীজের পরিবর্তে রাধুনির বীজ ব্যবহার করা হয়। পাঁচফোড়নের বাকী উপাদানগুলি হল জিরাবীজ, মেথিবীজ, মৌরিবীজ ও কালোজিরা বীজ। আচার বানাতেও এর ব্যবহার আছে।

তথ্যসূত্র

মসলা
ভারতীয় মসলা
এডমান্ড স্পেন্সার

এডমান্ড স্পেন্সার (; ১৫৫২/৫৩ - ১৩ জানুয়ারি ১৫৯৯) ছিলেন একজন ইংরেজ কবি। তিনি টিউডর রাজবংশ ও প্রথম এলিজাবেথকে নিয়ে মহাকাব্য ও কল্পনাধর্মী রুপক কবিতা দ্য ফেয়ারি কুইন রচনার জন্য বিখ্যাত। তিনি আধুনিক ইংরেজি ছন্দের অন্যতম সেরা কারিগর হিসেবে বিবেচিত এবং তাকে প্রায়ই ইংরেজি ভাষার অন্যতম সেরা কবি হিসেব গণ্য করা হয়।

জীবনী 
এডমান্ড স্পেন্সার ১৫৫২ বা ১৫৫৩ সালে লন্ডনের ইস্ট স্মিথফিল্ডে জন্মগ্রহণ করেন, তার সঠিক জন্ম তারিখ নিয়ে এখনো সংশয় রয়েছে। তার পিতামাতার সুস্পষ্ট পরিচয়ও পাওয়া যায়নি। ধারণা করা হয় তার পিতা জন স্পেন্সার একজন দর্জি ছিলেন। শৈশবে তিনি লন্ডনের মার্চেন্ট টেলরস স্কুলে পড়াশোনা করেন এবং সেখানে তিনি মূলত লাতিন ভাষা অধ্যয়ন করতেন। পাশাপাশি তিনি কিছু হিব্রু ও গ্রিক ভাষা এবং সঙ্গীত নিয়ে পড়াশোনা করেন।

১৫৬৯ সালে ১৬ বছর বয়সে তিনি ষোড়শ শতাব্দীর ফরাসি কবি জোয়াকিম দ্যু বেলার কবিতার ইংরেজি ভাষান্তর এবং ইতালীয় কবি পেত্রার্কের কবিতার ফরাসি ভাষান্তরের অনুবাদ করেন, যা একটি ক্যাথলিক-বিরোধী প্রোস ট্রাক্ট, আ থিয়েটার ফর ভলুপটাস ওয়ার্ল্ডলিংস-এ প্রকাশিত হয়। এই লেখাগুলো প্রকাশ করেন এই ট্র্যাক্টের প্রধান লেখক ফ্লেমিশ প্রবাসী জান বাপ্তিস্তা ভ্যান ডার নুট।

১৫৬৯ সালের মে মাসে তিনি ক্যামব্রিজ বিশ্ববিদ্যালয়ের পেমব্রোক হলে (বর্তমান পেমব্রোক কলেজ) ভর্তি হন। সেখানে তিনি 'সিজার' শ্রেণির শিক্ষার্থী ছিলেন, যিনি দরিদ্রতার কারণে খাদ্য ও কম ফি'র বিনিময়ে বিভিন্ন ধরনের কাজ করতে হত। ১৫৭৩ সালে তিনি স্নাতক ডিগ্রি অর্জন করেন। এক মহামারির কারণে স্পেন্সার ১৫৭৪ সালে ক্যামব্রিজ ত্যাগ করেন, কিন্তু পরবর্তী কালে ফিরে এসে তিনি ১৫৭৬ সালে স্নাতকোত্তর ডিগ্রি অর্জন করেন। ক্যামব্রিজে থাকাকালীন গ্যাব্রিয়েল হার্ভির সাথে তার বন্ধুত্ব হয় এবং তাদের কবিতার ভাবাদর্শের ভিন্নতা থাকলেও তারা একে অপরের সাথে পরামর্শ করতেন।

গ্রন্থতালিকা 
 ইয়ামবিকাম ট্রিমেট্রাম
 আ থিয়েটার ফর ওয়ার্ল্ডলিং, জান ভ্যান ডার নুট সম্পাদিত (১৫৬৯)
 দ্য শেফার্ডস ক্যালেন্ডার (১৫৭৯)
 দ্য ফেয়ারি কুইন (১৫৯০)
 কমপ্লেনস (১৫৯১) - অন্তর্ভুক্ত উল্লেখযোগ্য কবিতাসমূহ হল
 দ্য রুইন্স অব টাইম
 দ্য টিয়ারস অব দ্য মিউজেস
 ভের্গিল্‌স নাট
 প্রসোপোপোইয়া
 রুইস অব রোম
 মুইয়োপটমস
 ভিশন্স অব দ্য ওয়ার্ল্ডস ভ্যানিটাই
 দ্য ভিশন্স অব বেলাই
 দ্য ভিশন্স অব পেত্রার্ক

তথ্যসূত্র

বহিঃসংযোগ 

 The Edmund Spenser Home Page at the Cambridge University 
 
 জন ডব্লিউ. হেলসের Biography of Edmund Spenser-এ গুটেনবের্গ প্রকল্প সংকলন
 
 
 
 

 
১৫৫০-এর দশকে জন্ম
১৫৯৯-এ মৃত্যু
১৬শ শতাব্দীর ইংরেজ কবি
ইংরেজ পুরুষ কবি
এলিজাবেথীয় আয়ারল্যান্ডের ব্যক্তি
ক্যাথলিক গির্জার সমালোচক
ওয়েস্টমিন্‌স্টার অ্যাবিতে সমাহিত
পেমব্রোক কলেজ, কেমব্রিজের প্রাক্তন শিক্ষার্থী
সনেট রচয়িতা
মহাকবি
ওয়েস্টমিনস্টার অ্যাবিতে সমাধিস্থ
আয়ারল্যান্ডের মুখ্যসচিব
ইংরেজ অ্যাংলিকান